Odense Adresse-Contoirs Efterretninger, 1841-07-03
Magistraten og Borgerrepræsentationen. i Odense. Jøvrigt holdtes endnu i December et ordentligt Møde den 20de og to overordentlige Møder den 27de og 30te, hvori følgende Sager kom under Behandling: Med Hensyn til et nyt Andragende fra Kjøbmand Frydendahl om at entlediges som Revisor, inhærerede Repræsentationen ganske sin tidligere yttrede Formening, at hans Andragende ikke kunde anbefales, mindst nu, da han alt skriftligen havde frasagt sig sin Bestilling som Overformynder, hvilket Arbeide i de sildigere Aar desuden neppe har kunnet være anseel som nogen egentlig Byrde, med Hensyn til den Jndtægt, det har afgivet. - Fra Smaa kjører L. Loemann og Rugbrødbager N. Rasmussen var indgivet et Andragende om en dem formeentligen tilkommende Godtgjørelse for Smaakjørsel i Aaret 1837, hvoraf Politiekassen havde erklæret sig villig til at udrede en Trediedeel, imod at Kæmnerkassen udredede de to Trediedele Repræsentationen bemærkede, at en medfølgende Udskrift af de tidligere Forhandlinger om denne Sag noksom oplyste, at Kæmmerkassen har gjort fuld Fyldest for sit Vedkommende, saa at den forlangte Erstatning er Kæmnerkassen aldeles uvedkommende, og alene kan paa hvile Politiekassen. - Repræsentationens Erklæring var forlangt over et Andragende fra en Borger her i Staden til Stiftamtet, hvori han besværer sig over, at hun flere Gange forgiæves har gjort Repræsentanterne opmærksomme paa nogle Mangler ved Vindegaden og Bækken, som skulde forhindre det skadelige Vands Afledning fra hans Jorder, hvoriblandt ogsaa Steenkisten under Vindegadsveien; at man stedse har lovet at undersøge og afhjelpe Manglerne, men at det er blevet ved Løvter o. s. v. Herover yttrede Repræsentationen i sin Erklæring: Vi maa tilstaae, at vi ikke nogensinde have modtaget et Andragende fra en Medborger med større Forundring, end dette; thi ikke alene er det en aabenbar Usandhed, at Hr. N. N. flere Gange har henvendt sig til Repræsentanterne, da tvertimod aldrig nogen Besværing fra ham er kommen til Repræsentationens Kundskab; men vi maae tillige bemærke, at der netop i dette Efteraar er fra Repræsentationens Side, ifølge et Andragende fra Kjøbmand Teisen, truffet flere Foranstaltninger for Vands Afledning i hiin Egn, og at navnligen Steenkisten under Vindegadsveien er bleven heelt gjennemstukken, saa at Vandløbet derigjennem var aldeles frit. Da vi ere os bevidste, med Jver og Redebonhed at komme vore Medborgeres billige Ønsker imøde, og idetmindste stedse at skjænke dem den Undersøgelse, hvorpaa de have Krav, have naturligen de fremførte ugrundede Beskyldninger imod Repræsentationen maattet være os høist paafaldende, og vi nære derfor den Forviisning, at Stiftamtet vil vide at forskaffe os den Opreisning, som det synes os at tilkomme i dette Tilfælde, ved at henvise Vedkommende med sine Besværinger direkte til Communalbestyrelsen. Om Sagens Realitet forbeholde vi os da nærmere at yttre os, efter nøiere anstillet Undersøgelse, i hvilket Øiemed vi foreløbigen have tilbageholdt, Hr. N. N's Andragende. – Man vedtog, at Valget paa Formand og Viceformand udsattes indtil de nye Repræsentanter, som maatte blive valgte i Januar 1810, havde tiltraadt Forsamlingen.